

ประกาศองค์การบริหารส่วนตำบลห้วยลึก

เรื่อง รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูองค์การบริหารส่วนตำบล

----------------------------

ด้วยองค์การบริหารส่วนตำบลห้วยลึก จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูองค์การบริหารส่วนตำบลโดยอาศัยอำนาจตามประกาศคณะกรรมการพนักงานเทศบาลจังหวัดสงขลา เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๓ กุมภาพันธ์ ๒๕๕๓ และประกาศ ก.อบต.จังหวัดสงขลา เรื่องหลักเกณฑ์และเงื่อนไขเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๑๑ มีนาคม ๒๕๕๓ ที่ให้นำมาตรฐานหลักเกณฑ์และวิธีการบริหารงานบุคคลพนักงานครูและบุคลากรทางการศึกษาของเทศบาลมาบังคับใช้โดยอนุโลม และมติคณะกรรมการพนักงานส่วนตำบลจังหวัดสงขลาในการประชุมครั้งที่ 9/๒๕๕7 เมื่อวันที่ ๒6 กันยายน 2557 มีรายละเอียด ดังนี้

**๑. ตำแหน่งที่จะรับสมัคร**

ตำแหน่ง ครูผู้ดูแลเด็ก สังกัดศูนย์พัฒนาเด็กเล็กขององค์การบริหารส่วนตำบลห้วยลึก จำนวน 1 อัตรา

**๒. คุณสมบัติของผู้มีสิทธิเข้ารับการคัดเลือกกรณีมีเหตุพิเศษ**

๒.๑ ผู้มีสิทธิเข้ารับการคัดเลือกปัจจุบันต้องดำรงตำแหน่งครูผู้ดูแลเด็กและ/หรือ หัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นมาแล้วไม่น้อยกว่า ๓ ปี โดยมีหนังสือรับรองการปฏิบัติงานจากนายจ้างหรือหน่วยงานซึ่งระบุถึงลักษณะงานและระยะเวลาที่ได้ปฏิบัติงาน และ

๒.๒ เป็นผู้มีคุณสมบัติทั่วไปและไม่มีลักษณะต้องห้ามตามประกาศคณะกรรมการพนักงานส่วนตำบลจังหวัดสงขลา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๑๙ พฤศจิกายน ๒๕๔๕ และ

๒.๓ เป็นผู้ที่มีคุณวุฒิและคุณสมบัติตรงตามคุณสมบัติเฉพาะสำหรับตำแหน่งที่จะบรรจุแต่งตั้ง (รายละเอียดตามผนวก ก.) และ

๒.๔ มีใบอนุญาตประกอบวิชาชีพครู หรือใบอนุญาตปฏิบัติการสอนฯ หรือหนังสืออนุญาตปฏิบัติการสอน หรือหนังสือรับรองสิทธิที่คุรุสภาออกให้ และ

๒.๕ ต้องผ่านการประเมินผลการปฏิบัติงานตามเกณฑ์คะแนนไม่น้อยกว่าร้อยละ ๗๕ ตามแบบประเมินที่ ก.ท. กำหนด โดยคณะกรรมการที่องค์การบริหารส่วนตำบลห้วยลึกแต่งตั้ง

**/ 3. ประเมินผลการปฏิบัติงาน...**

-2-

**๓. ประเมินผลการปฏิบัติงาน**

ประเมินผลการปฏิบัติงาน หัวหน้าศูนย์พัฒนาเด็กเล็กและครูผู้ดูแลเด็กที่สมัครเข้ารับการคัดเลือก ในวันที่ 12 พฤศจิกายน 2557 ณ ห้องประชุมองค์การบริหารส่วนตำบลห้วยลึก องค์การบริหารส่วนตำบลห้วยลึก

**๔. ประกาศรายชื่อผู้ผ่านการประเมินผลการปฏิบัติงาน**

ประกาศรายชื่อผู้ผ่านการประเมินผลการปฏิบัติงานและมีสิทธิสมัครเข้ารับการคัดเลือกในวันที่ 14 พฤศจิกายน 2557 ณ ที่ทำการองค์การบริหารส่วนตำบลห้วยลึก

**๕. การรับสมัคร**

๕.๑ ผู้สมัครต้องดำรงตำแหน่งหัวหน้าศูนย์พัฒนาเด็กเล็กและครูผู้ดูแลเด็ก ซึ่งปฏิบัติหน้าที่ในศูนย์พัฒนาเด็กเล็กหรือโรงเรียนในสังกัดองค์การบริหารส่วนตำบลห้วยลึกเท่านั้น

๕.๒ ผู้สมัครจะต้องเป็นผู้มีคุณสมบัติตามข้อ ๒ ถูกต้องและครบถ้วนในวันที่สมัคร ๕.๓ ผู้สมัครจะต้องรับผิดชอบในการตรวจสอบและรับรองตนเองว่ามีคุณสมบัติตรงตามประกาศรับสมัคร และต้องกรอกรายละเอียดต่างๆให้ถูกต้องครบถ้วนตรงตามความเป็นจริง ในกรณีที่มีความผิดพลาดอันเกิดจากผู้สมัคร หรือตรวจสอบว่าเอกสารหลักฐาน ซึ่งผู้สมัครนำมายื่นไม่ตรงหรือไม่เป็นไปตามประกาศรับสมัคร องค์การบริหารส่วนตำบลห้วยลึก จะถือว่าผู้สมัครเป็นผู้ขาดคุณสมบัติในการสมัครเข้ารับการคัดเลือกครั้งนี้มาตั้งแต่ต้น และจะไม่คืนค่าธรรมเนียมในการสมัครดังกล่าว

**๖. วัน เวลา และสถานที่รับสมัคร**

ผู้ที่ประสงค์จะสมัครเข้ารับการคัดเลือกให้ติดต่อขอรับใบสมัครและให้ยื่นใบสมัครด้วยตนเอง ได้ที่องค์การบริหารส่วนตำบลห้วยลึก ตั้งแต่วันที่ ๑7 พฤศจิกายน ๒๕๕7 ถึงวันที่ 21 พฤศจิกายน ๒๕๕7 เวลา ๐๘.๓๐ น.- ๑๖.๓๐ น. หรือสอบถามรายละเอียดเพิ่มเติมที่หมายเลขโทรศัพท์ 075-510-333

**๗. หลักฐานที่ผู้สมัครเข้ารับการคัดเลือกจะต้องนำมายื่นพร้อมใบสมัคร มีดังนี้**

7.๑ บัตรประจำตัวประชาชนพร้อมสำเนา (ลงลายมือชื่อพร้อมรับรองสำเนา)

7.๒ สำเนาทะเบียนบ้านพร้อมสำเนา (ลงลายมือชื่อพร้อมรับรองสำเนา)

7.๓ หนังสือรับรองประวัติการปฏิบัติงาน (ตามแบบที่ ก.ท. กำหนด)

7.๔ ปริญญาบัตรหรือรายงานผลการศึกษา (Transcript)

7.๕ หลักฐานการเปลี่ยนชื่อ – สกุล (กรณีเปลี่ยนชื่อตัวหรือชื่อสกุล)

7.๖ ใบอนุญาตประกอบวิชาชีพครู หรือใบอนุญาตปฏิบัติการสอน หรือหนังสืออนุญาตปฏิบัติการสอน หรือหนังสือรับรองสิทธิ ที่คุรุสภาออกให้

7.๗ ใบรับรองแพทย์แผนปัจจุบัน ชั้น ๑ สาขาเวชกรรมแสดงว่าไม่เป็นโรคที่ต้องห้ามตามประกาศโรคลักษณะต้องห้ามสำหรับพนักงานเทศบาล ซึ่งออกให้ไม่เกิน ๑ เดือน

7.๘ รูปถ่ายหน้าตรงไม่สวมหมวก ไม่สวมแว่นตา ขนาด ๑ นิ้ว จำนวน ๓ รูป

(ภาพถ่ายครึ่งตัว/ถ่ายไม่เกิน ๑ เดือน นับแต่วันรับสมัคร)

/ **๘. ค่าธรรมเนียมในการสมัคร** …

-3-

**๘. ค่าธรรมเนียมในการสมัคร**

ผู้สมัครต้องเสียค่าธรรมเนียมในการสมัครเข้ารับการคัดเลือกเป็นพนักงานครูองค์การบริหารส่วนตำบล ตำแหน่งครูผู้ดูแลเด็ก ในอัตรา ๒๐๐.- บาท

**๙. ประกาศรายชื่อผู้มีสิทธิเข้ารับการคัดเลือก**

ประกาศรายชื่อผู้มีสิทธิเข้ารับการคัดเลือก ในวันที่ ๒5 พฤศจิกายน ๒๕๕7   
ณ องค์การบริหารส่วนตำบลห้วยลึก

**๑๐. วัน เวลา และสถานที่ในการคัดเลือก**

องค์การบริหารส่วนตำบลห้วยลึก จะดำเนินการคัดเลือกในวันที่ 16 ธันวาคม 2557 เวลา 13.00 น. ณ ห้องกำนันผู้ใหญ่บ้าน ที่ว่าการอำเภอหาดใหญ่ โดยให้ผู้มีสิทธิเข้ารับการคัดเลือกรายงานตัวเข้ารับการคัดเลือก ตั้งแต่เวลา 10.00 น. เป็นต้นไป

**๑๑. คะแนนการคัดเลือกกรณีมีเหตุพิเศษที่ไม่ต้องสอบแข่งขัน ประกอบด้วย**

๑๐.๑ ประเมินความเหมาะสมกับตำแหน่ง (คะแนนเต็ม ๑๐๐ คะแนน) ตามแบบที่ ก.ท. กำหนด

๑๐.๒ ทดสอบความรู้ ความสามารถในตำแหน่งโดยใช้วิธีการสอบสัมภาษณ์ (คะแนนเต็ม ๑๐๐ คะแนน)

**๑๒. เกณฑ์การตัดสิน**

ผู้ที่ผ่านการคัดเลือกจะต้องมีผลคะแนนดังต่อไปนี้

๑๑.๑ ประเมินความเหมาะสมกับตำแหน่ง ต้องได้คะแนนไม่น้อยกว่าร้อยละ ๘๐

๑๑.๒ ทดสอบความรู้ ความสามารถในตำแหน่ง ต้องได้คะแนนไม่น้อยกว่าร้อยละ ๗๐

**๑๓. วันประกาศผลการคัดเลือก**

องค์การบริหารส่วนตำบลห้วยลึก จะประกาศผลการคัดเลือกในวันที่ 17 ธันวาคม 2557 และให้ผู้ที่ผ่านการคัดเลือกมารายงานตัว ในวันที่ 19 ธันวาคม 2557 เวลา 10.00 น. ณ องค์การบริหารส่วนตำบลห้วยลึก

**๑๔. การประกาศผลการคัดเลือก**

องค์การบริหารส่วนตำบลห้วยลึก จะขึ้นบัญชีผู้ผ่านการคัดเลือกกรณีมีเหตุพิเศษที่ไม่ต้องสอบแข่งขันเป็นพนักงานครูองค์การบริหารส่วนตำบลในตำแหน่งครูผู้ดูแลเด็ก โดยเรียงตามลำดับที่จากผู้ที่สอบได้คะแนนรวมสูงสุดลงมาตามลำดับ และจะขึ้นบัญชีผู้ผ่านการคัดเลือกเป็นระยะเวลาไม่เกิน ๒ ปี ในกรณีที่มีผู้ผ่านการคัดเลือกมากกว่าจำนวนตำแหน่งว่างและภายหลังมีตำแหน่งว่างเพิ่มอีกก็อาจบรรจุแต่งตั้งผู้ผ่านการคัดเลือกที่เหลืออยู่ในลำดับที่ถัดไปตามประกาศผลการคัดเลือกนี้ หรืออาจดำเนินการคัดเลือกใหม่ก็ได้ ทั้งนี้อยู่ในดุลยพินิจขององค์การบริหารส่วนตำบลห้วยลึก

**๑๕. การบรรจุและแต่งตั้ง**

องค์การบริหารส่วนตำบลห้วยลึก จะดำเนินการบรรจุแต่งตั้งผู้ผ่านการคัดเลือกกรณีมีเหตุพิเศษที่ไม่ต้องสอบแข่งขันเป็นพนักงานครูองค์การบริหารส่วนตำบล ในตำแหน่งครูผู้ดูแลเด็ก โดยต้องได้รับความเห็นชอบจากคณะกรรมการพนักงานส่วนตำบลจังหวัดสงขลาก่อน ซึ่งผู้ที่ได้รับการบรรจุและ

/ แต่งตั้งจะต้อง ...

-4-

แต่งตั้งจะต้องดำรงตำแหน่ง ณ องค์การบริหารส่วนตำบลห้วยลึก เป็นเวลาไม่น้อยกว่า ๒ ปี จึงจะสามารถสามารถโอน (ย้าย) ไปดำรงตำแหน่งอื่นหรือองค์กรปกครองท้องถิ่นอื่นได้

ประกาศ ณ วันที่ 20 ตุลาคม พ.ศ. ๒๕๕7



(นายสะอาด บาวแช่มช้อย)

# นายกองค์การบริหารส่วนตำบลห้วยลึก